ଭୁବନେଶ୍ବର,ଜାନୁଆରୀ ୧୨ (ଲୋକାଲ ୱାୟାର): ଓଡିଶା ସରକାରଙ୍କ କମ୍ପାନୀ ଓଡିଶା କୋଲ ଆଣ୍ଡ ପାୱାର ଲିମିଟେଡ (ଓସିପିଏଲ)କୁ କୋଇଲା ମନ୍ତ୍ରାଳୟ ମନୋହରପୁର ଓ ମନୋହରପୁର କୋଇଲା ବ୍ଲକ ଡିପ୍ ସାଇଡ ମଞ୍ଜୁର କରିଛନ୍ତି ।
ଝାରସୁଗୁଡା ଜିଲ୍ଲାରେ ଥିବା ଇବ ଥର୍ମାଲ ତାପଜ କେନ୍ଦ୍ର, ବନହରପାଲିରେ ଓପିଜିସି ବିସ୍ତାର ପରିଯୋଜନା (୪ଙ୍ଘ୬୬୦ ଗଡ) ପାଇଁ ୨୦୧୫ରେ ଏହି କୋଇଲା ବ୍ଲକ ଆବଂଟିତ ହୋଇଛି ।
ମନୋହରପୁର କୋଇଲା ଖଣି କାର୍ଯ୍ୟକ୍ଷମ ହେବା ପାଇଁ ବିସ୍ଥାପନ ତଥା ମନୋହରପୁର ଓ ଘୁମୁଡାସନ ଗାଁ ସ୍ଥାନାନ୍ତରଣ ଜରୁରୀ ଥିଲା ।
ମନୋହରପୁର ଗାଁର ବିସ୍ଥାପନ ଓ ସ୍ଥାନାନ୍ତରଣ ସରିଥିବା ବେଳେ ଘୁମୁଡାସନ ଗାଁ ସ୍ଥାନାନ୍ତରଣ ଜାରି ରହିଛି ।
ଓଡିଶା ପୁନର୍ବାସ ଓ ଥଇଥାନ ନୀତି, ୨୦୦୬କୁ ଓସିପିଏଲ ପାଳନ କରିବା ସହ ବିସ୍ଥାପିତ ପରିବାରଗୁଡିକ ପାଇଁ ବିସ୍ତୃତ ପୁନର୍ବାସ ଓ ଥଇଥାନ ପ୍ୟାକେଜ ଘୋଷଣା କରିଛନ୍ତି ।
ଓସିପିଏଲ ପକ୍ଷରୁ ସ୍କୁଲ, ଅଙ୍ଗନୱାଡି, ଜଳ ଯୋଗାଣ, ବିଦ୍ୟୁତ, ରାସ୍ତା, ଗୋଷ୍ଠୀ କେନ୍ଦ୍ର, ଡିସପେନସାରୀ, ପଶୁଚିକିତ୍ସା କେନ୍ଦ୍ର, ଦୋକାନ, କିଓସ୍କ, ପିଡିଏସ କେନ୍ଦ୍ର, ସ୍ୱେରେଜ ଟ୍ରିଟମେଂଟ ପ୍ଲାଂଟ, ଶିଶୁ ଉଦ୍ୟାନ, ପୋଖରୀ, ଶ୍ମଶାନ, ତାଲିମ କେନ୍ଦ୍ର, ମନ୍ଦିର,
ଗ୍ରାମଦେବୀ ପୀଠ, ରାହାସ ମଣ୍ଡପ, ବଗିଚା ସହ ତାରଜାଲି ପାଚେରୀ ଘେରା ପୁନର୍ବାସ ଓ ଥଇଥାନ କଲୋନୀ ସ୍ଥାପନ କରାଯାଇଛି ।
୨୩୩ ଯୋଗ୍ୟ ବିସ୍ଥାପିତଙ୍କୁ ୨ଟି ଶୋଇବା ଘର, ରୋଷେଇ ଘର, ଗୁହାଳ, ଗାଧୁଆ ଘର ଓ ପାଇଖାନା, ଅଗଣା, ବିଦ୍ୟୁତ ଓ ପାଣି ସଂଯୋଗ ଥିବା ୧୦୬୦ ସ୍କୋୟାର ଫୁଟର ଘର ପ୍ରଦାନ କରାଯାଇଛି ।
ଚାକିରି, ବାର୍ଷିକ ଯୋଜନା, ଦକ୍ଷତା ବିକାଶ ଓ ଖନନ କାମରେ ନିୟୋଜନ ଓ ନିରନ୍ତର ଜୀବିକା ପାଇଁ ପ୍ରୋତ୍ସାହନ ଆଦି ବଦଳରେ ଦୁଇ ଗୁଣ ନଗଦ ଟଙ୍କା କ୍ଷତିପୂରଣ ଥଇଥାନ ପ୍ୟାକେଜର ପ୍ରମୁଖ ଅଂଶ ।
ନିରନ୍ତର ଜୀବିକା ପାଇଁ ଓସିପିଏଲ ବିସ୍ଥାପିତ ପରିବାରଙ୍କୁ ସକ୍ରିୟ ଭାବେ ପ୍ରୋତ୍ସାହିତ କରୁଛି ।
କମ୍ପାନୀ ତରଫରୁ ଆନ୍ତର୍ଜାତିକ ଖ୍ୟାତି ସମ୍ପନ୍ନ କନସଲ୍ଟିଂ ଫାର୍ମ ଏମଏଆରଟି ଗ୍ଲୋବାଲ ମ୍ୟାନେଜମେଂଟ ସଲ୍ୟୁସନ ଏଲଏଲପିକୁ ମନୋହରପୁର ପୁନର୍ବାସ ଓ ଥଇଥାନ କଲୋନୀର ବିସ୍ଥାପିତ ପରିବାରଙ୍କ ଜୀବିକା ପ୍ରକଳ୍ପ ପରିଚାଳନାରେ ନିୟୋଜିତ କରାଯାଇଛି ।
ମାର୍ଚ୍ଚ, ୨୦୧୭ରେ ଆରମ୍ଭ ହୋଇଥିବା ଏହି ପ୍ରକଳ୍ପର ଉଦ୍ଦେଶ୍ୟ ଥିଲା ବିସ୍ଥାପନ ପବର୍ତୀ ସମୟରେ ବିସ୍ଥାପିତ ପରିବାର ଗୁଡିକୁ ନିରନ୍ତର ଜୀବିକା ଓ ରୋଜଗାର ବୃଦ୍ଧିରେ ସାହାଯ୍ୟ କରିବା ।
ବିଗତ ୩୪ ମାସ ମଧ୍ୟରେ ଏମଏଆରଟି ବିସ୍ଥାପିତ ପରିବାରଗୁଡିକୁ ବିଭିନ୍ନ କୃଷି ଓ ଅଣକୃଷି ରୋଜଗାର ବୃଦ୍ଧି କାର୍ଯ୍ୟକ୍ରମରେ ନିୟୋଜିତ କରିଛି ।
ଗୋଷ୍ଠୀ ସଂଘଟନ, ଦକ୍ଷତା ବିକାଶ ଓ ପରିଭ୍ରମଣ, ବ୍ୟବସାୟ ଯୋଜନା ପ୍ରସ୍ତୁତି, ପାଇଲଟିଂ, ପ୍ରକଳ୍ପ କାର୍ଯ୍ୟକାରୀ, ବୈଷୟିକ ଓ ହ୍ୟାଣ୍ଡ ହୋଲଡିଂ ଓ ସ୍ଥାୟୀ ବଜାର ସମ୍ପର୍କ ସୃଷ୍ଟି ଆଦି ମାଧ୍ୟମରେ ଏସବୁ କାର୍ଯ୍ୟକ୍ରମ ହେଉଛି ।
ପ୍ରକଳ୍ପ ଉଦ୍ଦେଶ୍ୟ ସଫଳ କରିବାକୁ ଏମଏଆରଟି ଗୋଷ୍ଠୀଗତ ରୋଜଗାର ସୃଷ୍ଟି କାର୍ଯ୍ୟକ୍ରମ ସହ ବ୍ୟକ୍ତିଗତ ବ୍ୟାବସାୟିକ କାର୍ଯ୍ୟକ୍ରମକୁ ପ୍ରୋତ୍ସାହିତ କରୁଛି ।
ସାମୁହିକ ଭାବେ ପାଂଚଟି ସକ୍ରିୟ ମହିଳା ସ୍ୱୟଂ ସହାୟକ ଦଳ (ଏସଏଚଜି)କୁ ପ୍ରୋତ୍ସାହିତ କରାଯାଉଛି ।
ଏବେ ଏସବୁ ଗୋଷ୍ଠୀ ଛତୁ ଉତ୍ପାଦନ ଓ ବିକ୍ରି, ଷ୍ଟ୍ରବେରି ପ୍ରକ୍ରିୟାକରଣ ଓ ମସଲା ବିତରଣ, ଘରସଜ୍ଜା ସାମଗ୍ରୀ ବିକ୍ରି, ଖାଦ୍ୟ ପ୍ରକ୍ରିୟାକରଣ, ଫିନାଇଲ ପ୍ରସ୍ତୁତି, ଧୂପକାଠି ପ୍ରସ୍ତୁତି ଓ ଲୁଗାପଟା ସିଲେଇ ତଥା ବିକ୍ରି କରୁଛନ୍ତି ।
ସେହିପରି ଡିସପୋଜେବଲ ପ୍ଲେଟ ଓ ଗିନା, ଷ୍ଟିଲ ଫାବ୍ରିକେସନ, ମୁଢି ତିଆରି, କୁକୁଡା ଚାଷ, ବିଉଟି ପାର୍ଲର ଓ ବିଭିନ୍ନ ପ୍ରକାର ଖୁଚୁରା ଦୋକାନ ଓ ଗୋପାଳନ ଆଦି ବ୍ୟକ୍ତିଗତ ବ୍ୟବସାୟିକ କାର୍ଯ୍ୟକ୍ରମକୁ ମଧ୍ୟ ଏମଏଆରଟି ପ୍ରୋତ୍ସାହନ ଦେଉଛି । ଡିଡିୟୁ- ଜିକେୱାଇ ଓ ଗ୍ରାମୀଣ ସ୍ୱରୋଜଗାର ତାଲିମ କେନ୍ଦ୍ର ଜରିଆରେ ଯୋଗ୍ୟ ବିସ୍ଥାପିତ ପରିବାରଙ୍କୁ ଚାକିରି ଉପଯୋଗୀ ତାଲିମ ଦିଆଯାଉଛି ।
ଏହାବ୍ୟତୀତ ସାମାଜିକ- ଅର୍ଥନୈତିକ ପ୍ରସଙ୍ଗଗୁଡିକରେ ପୁନର୍ବାସ ଓ ଥଇଥାନ କଲୋନୀରେ ସଚେତନତା କାର୍ଯ୍ୟକ୍ରମ ଆୟୋଜିତ ହେଉଛି ।
ସେଥିରେ ବିସ୍ଥାପିତ ପରିବାରଗୁଡିକୁ ଜଳ ସଂରକ୍ଷଣ, ମଦ୍ୟପାନର କୁପରିଣାମ, ସୁରକ୍ଷିତ ଆର୍ଥିକ ନିବେଶ ଓ ମହିଳା ସଶକ୍ତିକରଣ ଆଦି ସମ୍ପର୍କରେ ସଚେତନ କରାଯାଇଛି ।
ବରିଷ୍ଠ ନାଗରିକ, ବିଧବା ଓ ଭିନ୍ନକ୍ଷମମାନେ ମଧ୍ୟ ସେମାନଙ୍କ ପାଇଁ ଉଦ୍ଦିଷ୍ଟ ସାମାଜିକ ସୁରକ୍ଷା ଯୋଜନାରେ ସାମିଲ ହୋଇପାରିବେ ।
ବିସ୍ଥାପିତ ପରିବାରଗୁଡିକ କିପରି ଓସିପିଏଲ କମ୍ପାନୀ ଠାରୁ ପାଇଥିବା କ୍ଷତିପୂରଣ ରାଶିକୁ ଠିକଣା ଭାବେ ବିନିଯୋଗ କରି ନିରନ୍ତର ରୋଜଗାର ପାଇବେ ତାହା ହିଁ ଏହି କାର୍ଯ୍ୟକ୍ରମର ମୁଖ୍ୟ ଉଦ୍ଦେଶ୍ୟ ।
ବୈଷୟିକ ସହାୟତା ପାଇଁ ଏମଏଆରଟି ପକ୍ଷରୁ ପ୍ରତ୍ୟେକ ରୋଜଗାର ସୃଷ୍ଟି କାର୍ଯ୍ୟକ୍ରମ ପାଇଁ କଂଚାମାଲ, ବଜାର ସଂସାଧନ, ବଜାର ଓ ବ୍ୟବହାରିକତା ଆଦିର ବୈଷୟିକ ଓ ଆର୍ଥିକ ବିଶ୍ଳେଷଣ କରାଯାଏ ।
ବିସ୍ଥାପିତ ପରିବାରଗୁଡିକ ଏମଏଆରଟି ପକ୍ଷରୁ ମିଳୁଥିବା ସହଯୋଗକୁ ପସନ୍ଦ କରୁଛନ୍ତି ।
ଏସବୁ କାର୍ଯ୍ୟକ୍ରମରେ ସାମିଲ ହୋଇନଥିବା ବିସ୍ଥାପିତ ପରିବାରଗୁଡିକ ଜୀବିକା ସୁରକ୍ଷିତ କରିବାକୁ ଆକର୍ଷିତ ହେଉଛନ୍ତି ।
ନୂଆ କିଛି କରିବାକୁ ସେମାନଙ୍କ ଭିତରେ ଏକ ପ୍ରକାର ପ୍ରତିଦ୍ୱନ୍ଦିତା ଆରମ୍ଭ ହୋଇଛି ।
ବିସ୍ଥାପନ ପରେ ବିସ୍ଥାପିତ ପରିବାରଗୁଡିକୁ ନିରନ୍ତର ଜୀବିକା ଯୋଗାଇ ଦେବା କ୍ଷେତ୍ରରେ ଓସିପିଏଲର ଏହା ଏକ କ୍ଷୁଦ୍ର ତଥା ଗୁରୁତ୍ୱପୂର୍ଣ୍ଣ ଉପଲବ୍ଧି ।
ଏହାଦ୍ୱାରା ବିସ୍ଥାପିତ ପରିବାରଗୁଡିକ ଉନ୍ନତ ତଥା ସମ୍ମାନଜନକ ଜୀବନ ଜୀଇଁ ପାରିବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
